google/wiki40b huggingface dataset:
Ústredný orgán štátnej správy

Ústredný orgán štátnej správy (skr. ÚOŠS) je orgán ústrednej štátnej správy, teda orgán štátnej správy iný než miestny orgán štátnej správy alebo ešte inak povedané orgán štátnej správy s celoštátnou pôsobnosťou. Ústredné orgány štátnej správy sú podskupina ústredných štátnych orgánov.

Slovensko

Ústredné orgány štátnej správy Slovenskej republiky sú vymenované v zákone č. 575/2001 Z. z. o organizácii činnosti vlády a organizácii ústrednej štátnej správy. Sú to ministerstvá a tzv. ostatné ústredné orgány štátnej správy, v teórii aj vláda. Podobná je právna situácia v Česku. Pojem sa prvýkrát vyskytol v česko-slovenskom zákone z roku 1953, bežnejšie sa používal od 60. rokov.
Bussy-Lettrée

Poloha

Obec má rozlohu 33,48 km². Najvyšší bod je položený 177 m n. m. a najnižší bod 122 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaufort (Savoie)

Poloha

Obec má rozlohu 149,53 km². Najvyšší bod je položený 2 882 m n. m. a najnižší bod 683 m n. m.

Obyvateľstvo

Počet obyvateľov obce je 2 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
TJ Tatran Krásno nad Kysucou

Tradičné derby s mužstvom FK Čadca

Futbalový klub Tatran Krásno hrá už od roku 1924 s tímom FK Čadca tradičný derby zápas, ktorý sa koná dvakrát počas roka. Mužstvá hrajú po jednom zápase doma a vonku. Zápas medzi týmito dvoma mužstvami je najstarším derby zápasom, ktorý sa hrá na Kysuciach a zápasom, ktorý vždy priláka početné zástupy divákov na obidva zápasy. Nie nadarmo sa preto tento zápas prezýva aj ako "Kysucké El Clásico" na porovnanie s najpopulárnejším futbalovým zápasom sveta medzi Realom Madrid a FC Barcelona.
La Grande-Paroisse

Poloha

Obec má rozlohu 29,07 km². Najvyšší bod je položený 147 m n. m. a najnižší bod 45 m n. m.

Obyvateľstvo

Počet obyvateľov obce je 2 610 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nižné Žabie pleso

Názov

Historický názov plesa je od zlatokopov. O jeho okolie sa v 18. storočí živo zaujímali hľadači pokladov z Rakús a zo Strání pod Tatrami. V ich povestiach hrali žaby, často aj ropuchy, dôležitú úlohu. Strážili poklady, dovolili z nich vziať len primeranú množstvo len tomu, kto potreboval zahnať núdzu.
Ján Bodnár (politik)

Vzdelanie a odborná prax

Po stredoškolskom štúdiu na gymnáziu v Revúcej a Strednej ekonomickej škole v Poprade absolvoval Fakultu manažmentu Vysokej školy ekonomickej v Bratislave. Po absolvovaní školy pracoval až do roku 1992 v ekonomickej oblasti.

Podnikateľské aktivity

V roku 1993 začal súkromne podnikať. Vstúpil do obchodnej spoločnosti NOVUM Slovakia s.r.o. Revúca ako spoločník a pôsobil v nej do roku 1998.  Od roku 1996 do 1998 bol spoločníkom aj v spoločnosti PENTA - RV, s.r.o.  V roku 1995 založil spoločnosť BODNÁR Magnezitovce s.r.o. a bol jej spoluvlastníkom až do jej zrušenia v roku 2000.  V roku 1995 založil spoločnosť BODNÁR Prievidza, s.r.o.  a v roku 1998 BODNÁR Nábytok, s.r.o., v ktorých je spoločníkom zároveň jeho manželka Marta.  V roku 1998 založil aj spoločnosť BODNÁR plus, s.r.o., kde je jediným vlastníkom.  V roku 2011 prevzal ako jediný spoločník spoločnosť AGRICOLO s.r.o.

Politická kariéra

V komunálnych voľbách v roku 2002 bol zvolený za primátora Prievidze ako kandidát koalície Hnutie za demokratické Slovensko, SMER, Pravá Slovenská národná strana.  V nasledujúcich voľbách v roku 2006 kandidoval za koalíciu Ľudová strana – Hnutie za demokratické Slovensko, Slovenská demokratická a kresťanská únia – Demokratická strana, Kresťanskodemokratické hnutie, Strana občianskej solidarity a post primátora obhájil.  V roku 2008 mu samospráva partnerského mesta Prievidze Luserna v Taliansku udelila titul čestného občana mesta.  Vo voľbách v roku 2010 už nekandidoval s odôvodnením, že sa chce venovať politike na celoslovenskej úrovni. 
Členom Hnutia za demokratické Slovensko sa stal v roku 1997. Pred parlamentnými voľbami v roku 1998 pôsobil ako okresný volebný manažér strany. V roku 2000 sa stal členom okresného predsedníctva HZDS v Prievidzi a nasledujúci rok predsedom okresného predsedníctva. Od roku 2002 začal pôsobiť v politike na celoslovenskej úrovni, keď sa stal členom Republikového predstavenstva HZDS.  V tom istom roku kandidoval do Národnej rady SR na kandidátnej listine HZDS na 56. mieste. Získal 1 973 preferenčných hlasov a nebol zvolený za poslanca.  V nasledujúcich voľbách v rok 2006 kandidoval na kandidátke ĽS-HZDS na 17. mieste. Získal 4 194 preferenčných hlasov, ale opäť nebol zvolený za poslanca. Stal sa v poradí tretím náhradníkom svojej politickej strany.  V roku 2010, keď sa podľa svojich vlastných slov rozhodol nekandidovať opätovne na post primátora Prievidze, kvôli tomu že sa mienil venovať politike na celoštátnej úrovni, kandidoval do Národnej rady SR na kandidátke svojej strany na 19. mieste.  ĽS-HZDS získala v týchto voľbách iba 4,32 % a prvýkrát sa nedostala do parlamentu.  Do Národnej rady kandidoval aj v predčasných voľbách v roku 2012 na 14. mieste kandidátnej listine ĽS-HZDS.  Strana získala iba 0,93 % hlasov a do parlamentu sa opätovne nedostala. 
Do politiky na regionálnej úrovni sa opäť dostal v roku 2013, keď bol vo voľbách do orgánov samosprávnych krajov zvolený za poslanca Trenčianskeho samosprávneho kraja, tentoraz na kandidátnej listine strany SMER – sociálna demokracia.

Súkromie

Je ženatý, s manželkou Martou majú dve deti.
Fesmy-le-Sart

Poloha

Obec má rozlohu 16,06 km². Najvyšší bod je položený 192 m n. m. a najnižší bod 137 m n. m.

Obyvateľstvo

Počet obyvateľov obce je 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laurens (Hérault)

Poloha

Obec má rozlohu 16,39 km². Najvyšší bod je položený 228 m n. m. a najnižší bod 117 m n. m.

Obyvateľstvo

Počet obyvateľov obce je 1 349 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chaussoy-Epagny

Poloha

Obec má rozlohu 11,59 km². Najvyšší bod je položený 143 m n. m. a najnižší bod 52 m n. m.

Obyvateľstvo

Počet obyvateľov obce je 594 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cristinacce

Poloha

Obec má rozlohu 20,45 km². Najvyšší bod je položený 1 767 m n. m. a najnižší bod 630 m n. m.

Obyvateľstvo

Počet obyvateľov obce je 59 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Cingel

Kariéra

Tomáš Cingel bol vo voľbách v roku 1992 zvolený za poslanca SNR za HZDS v Stredoslovenskom volebnom kraji (získal 27 705 preferenčných hlasov). V parlamente pôsobil v zahraničnom výbore. 17. júla 1992 zahlasoval za Deklaráciu SNR o zvrchovanosti SR a 1. septembra 1992 podporil aj Ústavu SR.
V predčasných parlamentných voľbách v roku 1994 je opäť zvolený za poslanca NR SR za HZDS-RSS v Stredoslovenskom volebnom kraji (získal 9 398 preferenčných hlasov). V tomto období pôsobil v mandátovom a imunitnom výbore a vo výbore pre hospodárstvo, privatizáciu a podnikanie.
Za HZDS kandidoval aj vo voľbách v roku 1998, no nebol zvolený (získal 1 443 preferenčných hlasov). Do parlamentu ešte nastúpil, no iba na jeden deň ako náhradník za Petra Baca, ktorý do vymenovania vlády Mikuláša Dzurindu zastával post ministra pôdohospodárstva. V roku 1998 mu bol udelený Rad Andreja Hlinku I. triedy za mimoriadne zásluhy o vznik samostatného Slovenska.
Pollux (hviezda)

Pôvod názvu

Pomenovanie dostal podľa mytologického hrdinu Polluxa (v Grécku Polydeukes), ktorý bol syn najvyššieho boha Jupitera (v Grécku Dia) a kráľovnej Lédy. Mal brata dvojča, Kastora, ktorý však bol na rozdiel od neho smrteľný. Obaja patrili medzi najslávnejších dórskych hrdinov. Keď Kastor prišiel o život pri bitke s bratrancom Idasom, Pollux pomstil smrť svojho brata tým, že zabil Idasovho brata Linkea. Potom musel s Idasom bojovať o svoj život. Pollux s pomocou Dia tento boj vyhral, no preklial svoju nesmrteľnosť, lebo chcel zomrieť spolu s bratom. Zeus, dojatý Polluxovou láskou, mu ponúkol dve možnosti: buď ostane večne mladým uprostred bohov Olympu, alebo bude žiť jeden deň s bratom v podzemnom kráľovstve Hádesa a jeden deň na Olympe uprostred bohov. Pollux si vybral druhú možnosť. Zeus premenil bratov na hviezdy a umiestnil ich na nebo do súhvezdia Blíženci.
Epsilon Arietis

Epsilon Arietis (ε Ari/ε Arietis) je vizuálna dvojhviezda v súhvezdí Baran vzdialená 290 svetelných rokov od Slnka. Jej zložky majú magnitúdy 5,2 a 5,5. Obidve majú spektrálny typ A2 Vs. Ich priemer a hmotnosť zatiaľ nie je presne známa. Inšpekcia Epsilon Arietis ukazuje, že je to vlastne binárny systém: dve biele hviezdy podobnej hmotnosti a svietivosti majú dlhú pomalú obežnú dráhu okolo seba.
Félix Ziem

Životopis

Ziemova matka bola z Burgundska, otec bol Chorvát.

Vyštudoval architektúru v Dijone a pracoval nejaký čas ako architekt. V rokoch 1845 až 1848 podnikol niekoľko študijných ciest po Taliansku a začal sa venovať prevažne maliarstvu. Inšpiráciu pre svoje diela čerpal z pobytov v Benátkach. Maľoval zátišia, portréty, krajiny i akvarely. Na parížskom Salóne vystavoval po prvé v roku 1849. Cestoval po Európe a v roku 1860 sa usídlil na Montmartri.
V roku 1857 bol menovaný rytierom Čestnej légie a v roku 1901 sa stal oficiálnym maliarom francúzskeho námorníctva.
Je pochovaný na parížskom cintoríne Père Lachaise.
Slovenské Nové Mesto

Dejiny

Do roku 1918 a v rokoch 1938 až 1945 bola obec súčasťou maďarského mesta Nové Mesto pod Šiatrom (Sátoraljaújhely).
Na mieste terajšej obce existovala usadlosť "Sátor-alja" (Pod-stanom) od 10. storočia. Po zničení Tatármi v 13. storočí sa obec znova vybudovala. Po dohode obyvateľov sa pôvodný názov obce rozšíril na Nové Mesto pod Šiatrom. Štatút mesta získala v roku 1261 za kráľa Bela IV.
Po Trianonskej zmluve bolo mesto rozdelené na dve časti hranicou vedúcou cez rieku Roňava. Menšia východná časť mesta, ako aj železničné trate a železničná stanica boli trianonskou komisiou pričlenené do novovznikajúceho Česko-Slovenska. Po roku 1918 novovzniknutá časť dostala názov Slovenské Nové Mesto. V rokoch 1938 až 1945 počas maďarskej okupácie južného Slovenska bolo mesto opäť spojené ako Sátoraljaújhely. Po roku 1945 bolo mesto opäť rozdelené do dvoch krajín.

Symboly obce

Podľa Heraldického registra  má obec tieto symboly prijaté 21. mája 2008. Na erbe je motív symbolizujúci tokajskú vinohradnícku oblasť, okolité vrchy a zvlnené brvno rieku Roňavu.

Erb

V striebornom štíte z vysokého modrého, strieborným zvlneným brvnom preloženého trojvršia vyrastajúci zelený srdcovitý vinič, uprostred s veľkým zeleným strapcom hrozna.

Vlajka

Vlajka má podobu deviatich pozdĺžnych pruhov bieleho, modrého, zeleného, bieleho, modrého, zeleného, bieleho, modrého, zeleného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Obyvateľstvo

Obec mala podľa sčítania obyvateľstva z roku 2001 1072 obyvateľov (86,47% slovenskej národnosti, 12,3% maďarskej národnosti, 0,28% rusínskej, 0,28% českej a 0,19% ukrajinskej) z toho 321 mužov a 279 žien.

Občianska vybavenosť

Okrem kostola sv. Cyrila a Metoda sa v obci nachádza aj moderný reformovaný kostol.
La Neuville-au-Pont

Poloha

Obec má rozlohu 15,11 km². Najvyšší bod je položený 182 m n. m. a najnižší bod 125 m n. m.

Obyvateľstvo

Počet obyvateľov obce je 578 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Celtic Frost

Žáner

Skupina vznikla zo skupiny Hellhammer, preto vo svojej ranej fáze hrala vtedajší black metal (podobný Venom), postupne sa však začala viac orientovať na čistý thrash metal. Na albume Cold Lake experimentovala s glam metalom, posledný album Monotheist je označovaný ako gothic/doom metal.
Plouër-sur-Rance

Poloha

Obec má rozlohu 19,89 km². Najvyšší bod je položený 99 m n. m. a najnižší bod 0 m n. m.

Obyvateľstvo

Počet obyvateľov obce je 3 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouzeron

Poloha

Obec má rozlohu 3,7 km². Najvyšší bod je položený 405 m n. m. a najnižší bod 221 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kristína I.

Životopis

Narodila sa ako druhá dcéra švédskeho kráľa Gustáva II. Adolfa (* 1594 – † 1632) a Márie Eleonóry Brandenburskej (* 1599 – † 1655).
Kráľovná Kristína bola výstredná panovníčka i žena. Je opisovaná ako nežensky vyzerajúca, štíhlej postavy a malého vzrastu, merala len 150 cm a svoju malú výšku ešte zdôrazňovala nosením topánok s nízkou podrážkou. Následkom úrazu v detstve mala deformovaný trup – vychýlené rameno. Hovorila hlbokým hlasom, potrpela si na drsné žarty a jej obľúbenou zábavou bol lov a vojenské stratégie, rovnako ako umenie a kultúra.
Snažila sa o rozvoj Švédskeho kráľovstva, mala veľa plánov, ktoré však nikdy nedoviedla do úspešného konca. Hovorila o založení univerzity podľa vzoru francúzskej univerzity kardinála Richelieu, preto pozývala do Švédska umelcov i učencov (Descartes), či dala priviesť časť zbierok Rudolfa II. z Prahy.
20. októbra 1650 bola korunovaná v Štokholme, čo nezodpovedalo tradícii, pretože panovníci boli vždy korunovaní v Uppsale. Po zaistení nástupníctva pre svojho bratanca Karola Gustáva v roku 1654 abdikovala a vydala sa na cestu do Ríma. V decembri 1654 konvertovala v Innsbrucku s veľkou slávou ku katolicizmu a prijala meno Mária Alexandra.
AT&T

AT&T (ang. American Telephone and Telegraph) je americká telekomunikačná spoločnosť. Guľa, ktorá je logom firmy, bola vytvorená Saulom Bassom v roku 1983.

História

Spoločnosť AT&T bola založená 3. marca 1885, mala slúžiť ako celoštátna telefonická sieť. Činnosť začala AT&T v New Yorku. Sedem rokov potom sa sieť rozšírila do Chicaga a v roku 1915 do San Francisca. V roku 1927 bolo vytvorené transatlantické spojenie, ktoré využívalo rádiové vlny, nie klasické telefónne káble. Až v roku 1957 bolo vytvorené káblové spojenie.
Od roku 1924 trvali spory, ktoré skončili 8. januára 1982, po ktorých bola AT&T uznaná Ministerstvom spravodlivosti USA za monopol. 1. januára 1984 sa sedem regionálnych spoločností oddelilo od pôvodnej a stali sa neutrálne (tzv. „Baby Bells“). Tieto spoločnosti prevzali lokálne telefónne linky. Ako dôsledok toho klesla hodnota AT&T o 70%. Spoločnosť vlastnila významný technický ústav (Bell Labs), ktorý bol miestom vzniku významných objavov vo svete informačných technológii ako bol systém UNIX a jazyk C a C++. Bellove laboratóriá boli v roku 1996 transformované na Lucent Technologies, Inc.
S poklesom medzinárodných telefónnych rozhovorov, ktoré ponúkala AT&T, došlo k pádu na trhu. 27. januára 2005 vydali noviny New York Times správu, že SBC Communications, jedna z dcérskych spoločností, ktorá vznikla v roku 1984, odkúpila AT&T za 16 miliárd dolárov. Transakcia sa uskutočnila 18. novembra 2005. Keďže názov spoločnosti AT&T bol v širokom povedomia verejnosti, premenovala sa firma SBC Communications na AT&T.
V roku 2006 spoločnosť odkúpila operátora Cingular a v roku 2007 pozvoľna zmenila názov novovzniknutej spoločnosti na AT&T.
AT&T začala ako prvá na svete predávať mobilné telefóny iPhone od spoločnosti Apple Inc. a to od 20. júna 2007.
Lev IV. (pápež)

Životopis

Bol synom rímskeho občana Radoalda, podľa mena langobardského pôvodu. V mladosti bol vychovávaný mníchmi u svätého Martina za Svätopeterskom bazilikou. Potom ho do svojich služieb pre dobrú povesť povolal pápež Gregor IV. a vysvätil ho na poddiakona. Ďalší pápež Sergius II. ho z Lateránu povolal ku kňazskej službe u Štvor korunovaných na Coeliu a povýšil na kardinála. Pre svoju štedrosť k chudobným aj ostatné cnosti bol veľmi obľúbený.
Ku koncu januára 847 zomrel Sergius II. a ešte pred jeho pohrebom sa oprávnení voliči zišli, aby zvolili jeho nástupcu. Novým pápežom bol jednomyseľne zvolený kardinál od Štvor korunovaných, ktorý si zvolil meno Lev IV. Po voľbe bol zo svojho chrámu prenesený do Lateránskeho paláca, kde mu zložili hold. S jeho vysvätením sa malo čakať až do cisárskeho schválenia, ktoré dlho neprichádzalo. Pre hrozbu saracénských vpádov ho nakoniec svätili 10. apríla 847 bez cisárovho potvrdenia. Situácia, v ktorej sa Lev IV. ujal riadenia cirkvi, mu pôsobila rušné začiatky. Svätyne apoštolov boli znesvätené a spustošené. V tej dobe sa opakovali zemetrasenia a v saských štvrtiach pod Vatikánom sa vybláznil požiar. Navyše sa Saracéni chystali k novému útoku na Rím. Pápež však obratne získal pomoc Rímu od miest Amalphi, Gaeta a Neapol, s ktorými vytvoril obranný zväz proti Saracénom. Bola to prvá liga v stredovekých dejinách. Jej flotila sa zhromaždila v portskom prístave. Na výzvu pápeža sa spojenci zišli v Ostii u sv.  Aurea, kde Lev IV. vo svätej omši prípravu na stretnutie s nepriateľmi kresťanov začal s Bohom, ktorému zveril akciu záchrany Ríma. Požehnal potom námorníkom a vrátil sa modliť do Ríma. Druhého dňa sa u Ostie stretlo neapolské loďstvo so saracénským. Kresťanom pritom pomohla silná búrka, ktorá rozmetala bojové loďstvo Saracénov. Mnohí sa zo stroskotaných lodí snažili zachrániť na ostrovoch Tyrrhénského mora, ale aj tam padli Saracéni do zajatia. Zajatcov bolo veľké množstvo, niektorých velitelia popravili, ale väčšinu doviedli do Ríma, kde museli pracovať na stavbách a opravách hradieb. V rímskych chrámoch sa slávili ďakovné bohoslužby.
Lev IV. oznámil cisárovi Lotharovi nutnosť opevnenia na ochranu Petrovho chrámu, na ktorý sa Saracéni obzvlášť zameriavali. Na tento účel bola už skôr vyberaná daň. So stavbou sa začalo v roku 848. Od Anjelského hradu bol stavaný 10 metrový múr k vrcholu vatikánskeho pahorku, so zatočením doľava okolo chrámu pokračovala k Tiberu. Pápež 4 roky dohliadal na stavbu, ktorú potom 27. júna 852 posvätil.
V Ríme Lev IV. vystaval nové kostoly a niektoré zo starých obnovil. Mnoho chrámov novo vybavil. Roku 850 korunoval Ľudovíta II. za budúceho cisára. Lev IV. vydal niekoľko predpisov o cirkevnej disciplíne, medzi nimi aj o manželskej nezrozumiteľnosti a o zachovávanie postu v stredu a v piatok. Schvaľoval výnosy predchádzajúcich cirkevných snemov a iné. Musel riešiť nejeden disciplinárny problém. Napríklad s kardinálom Anastasie od sv. Martina, ktorého po štyroch márne opakovaných výzvach na synodách zbavil kňazského úradu.
Pontifikát Leva IV. skončil smrťou po ôsmich rokoch a troch mesiacoch.
Ropice (prírodná rezervácia)

Ochrana

Predmetom ochrany je komplex prírode blízkych lesov, tvorených prevažne bučinami s bútľavými stromami a zmiešanými porastami so zastúpením pôvodného smreka s radom ohrozených a vzácnych druhov organizmov, najmä vtákov. Význam majú aj geomorfologické javy ako skalné steny a sutinové pokryvy na svahoch, predovšetkým však rozsiahle svahové deformácie na severnom svahu Ropice, vyvolané skalnou lavínou,
Moravičanské jezero

Ochrana

Predmetom ochrany je súbor poloprirodzených a prírode blízkych vodných, mokraďových, lúčnych, lesných a krovinných ekosystémov a ich vývojových štádií, s výskytom typických i vzácnych druhov plano rastúcich rastlín a volne žijúcich živočíchov
Ugnouas

Poloha

Obec má rozlohu 1,59 km². Najvyšší bod je položený 243 m n. m. a najnižší bod 235 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leonid Konstantinovič Kadeňuk

Životopis

Absolvoval vysokú vojenskú leteckú školu, od roku 1971 slúžil v letectve. V auguste 1976 bol zaradený do oddielu kozmonautov CPK VVS, v rámci prípravy na lety raketoplánom Buran prešiel leteckú prípravou (do júla 1977), potom všeobecnou kozmickou prípravou, ktorú ukončil v januári 1979. Bol v skupine kozmonautov určených na lety raketoplánom.
V marci 1983 bol uvoľnený z oddielu kozmonautov a preložený do Lipecka, od 1984 do akťubinskej pobočky Štátneho vedecko-výskumného inštitútu vojenského letectva (GKNII VVS). Dôvodom odvolania bol rozvod. V auguste 1987 bola v inštitúte založená vlastná skupina kozmonautov, Kadeňuk bol od októbra 1988 členom tejto skupiny. Vo Hviezdnom mestečku sa pripravoval na let raketoplánom, od novembra 1990 do marca 1992 bol zaradený do programu Sojuz-záchranca (príprava záchranného letu v prípade problémov Buranu).
Roku 1995 podpísali vlády USA a Ukrajiny dohodu o lete ukrajinského kozmonauta v americkom raketopláne. Začiatkom roka 1996 Kadeňuk požiadal o ukrajinské občianstvo, vo februári 1996 ho dostal a odišiel z ruskej armády a teda aj oddielu kozmonautov. Ukrajinským výberom prešiel bez problémov, v októbri 1996 s troma ďalšími kandidátmi začal prípravu v Johnsonovom vesmírnom stredisku v Houstone, od mája 1997 v hlavnej posádke.

Po lete

V januári 1998 bol povýšený a menovaný za náčelníka správy letectva Vojsk protivzdušnej ochrany Ukrajiny, neskôr sa stal poradcom ministra obrany. Od júla 1999 bol pomocníkom prezidenta Ukrajiny, od februára 2000 pracoval vo Vojenskej inšpekcii pri prezidentovi Ukrajiny, v novembri 2001 sa stal opäť pomocníkom prezidenta. V apríli 2002 bol zvolený do ukrajinského parlamentu ako nezávislý kandidát, po celé štyri roky bol podpredsedom výboru pre obranu a bezpečnosť. Od decembra 2002 do januára 2005 bol súčasne poradcom prezidenta. V marci 2006 kandidoval za Blok Litvina (tretí na kandidátke), ale Blok neprekonal päťpercentnú hranicu a do parlamentu sa nedostal.
Pavol zo Samosaty

Pavol zo Samosaty bol v rokoch 260 až 268 biskupom v Antiochii, teológom, ktorého učenie bolo cirkvou odsúdené.
Pavol zastával dynamický monarchianizmus, ktorý popiera, že v Bohu existujú tri osoby. Učil, že Ježiš Kristus bol prijatý (adoptovaný) za Božieho syna pri svojom krste v Jordáne, ale že inak zostal obyčajným človekom.
Pavlovo učenie bolo sústavne napádané a on sám bol nakoniec v roku 268 odsúdený. No i tak zostal vzdorobiskupom v Antiochii až do roku 272, lebo bol chránený svojim priateľom Zenóbiom z Palmyry. Medzi Pavlových žiakov mohol patriť aj Areios (Arius) a je často zmieňovaný jeho vplyv na Nestoria.
Doué-la-Fontaine (obec)

Poloha

Obec má rozlohu 35,9 km². Najvyšší bod je položený 105 m n. m. a najnižší bod 48 m n. m.

Obyvateľstvo

Počet obyvateľov obce je 7 519 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nikandros z Élidy

Nikandros (starogr. Νίκανδρος – Nikandros) bol olympijský víťaz v behu na dve stadiá v rokoch 304 a 300 pred Kr.
Nikandros z Élidy bol v Olympii na 119. a na 120. hrách korunovaný olivovou ratolesťou z posvätnej olivy Darkyne krásnych vencov (Kallistefanos) za víťazstvá v behu na dve stadiá. Svoje majstrovstvo v behu predviedol aj na iných celogréckych hrách, kde získal ďalších šesť víťazných vecov. Beh na vzdialenosť dvoch stádii (diaulos) bol na olympijských hrách druhou najstaršou súťažnou disciplínou zavedenou už v roku 724 pred Kr. a prvým víťazom tejto disciplíny bol Hypénos z Pisy.
Nikandrovi sa za víťazstvá v Olympii dostalo mimoriadnej pocty, keď mu jeho sochu umiestnili k sochám slávnych olymionikov v olympijskej Altide. Ešte v druhom storočí si tieto sochy mohol prezrieť cestovateľ a spisovateľ Pausanias, ktorý o tom zaznamenal: „...ďalej socha Asamóna, ktorý zvíťazil medzi mužmi v pästnom zápase, a Nikandra, ktorý získal dve víťazstvá v diaulu v Olympii a šesť víťazstiev striedavo na hrách nemejských (a pravdepodobne isthmických). Asamón a Nikandros boli Éliďania a tomu jednému zhotovil sochu Daippos, Asamónovi messénsky Pyrilampes.“
Gennevilliers

Poloha

Mesto má rozlohu 11,64 km². Najvyšší bod je položený 33 m n. m. a najnižší bod 21 m n. m.

Obyvateľstvo

Počet obyvateľov je 41 930 (2011).
Nasledujúci graf zobrazuje vývoj počtu obyvateľov v meste.
Zdroje: INSEE